Кышкы салкыннар белән бәйле рәвештә мәктәп расписаниесенә үзгәрешләр кертеләчәк

	ТР Мәгариф һәм фән министрлыгы республика муниципаль берәмлекләре башкарма комитетларының мәгариф бүлекләре һәм идарәләре җитәкчеләренә һава температурасы түбән булуга бәйле рәвештә мәктәпләрдә  дәресләрне үткәрмәү  турында тәкъдимнәр белән хатлар җибәрде, дип хәбәр итә министрлыкның матбугат хезмәте.	  Мәсәлән, авыл мәктәпләренең башлангыч классларында һаваның температурасы - 23 градус булганда, температура минус 25 градус булганда шәһәр мәктәпләренең башлангыч классларында һәм авыл мәктәпләренең 5 – 9нчы сыйныфларында, минус 27 градус булганда  шәһәр мәктәпләренең 5 – 9нчы сыйныфларында, 30 градус салкын булганда авыл мәктәпләренең 10 – 11нче сыйныфларында, минус 32 градус булганда  шәһәр мәктәпләренең 10 – 11нче сыйныфларында укулар булмый. 
	---	
Ватаным Татарстан

	№ --- | 10.01.2019	


